CELEX: 31991R3407
Language: el
Date: 1991-11-22 00:00:00
Title: Κανονισμός (ΕΟΚ) αριθ. 3407/91 της Επιτροπής της 22ας Νοεμβρίου 1991 για καθεστώς επιστροφής της βασικής εισφοράς συνυπευθυνότητας για την περίοδο 1991/92 στους παραγωγούς που συμμετέχουν στο καθεστώς προσωρινής παύσεως καλλιέργειας των αροσίμων γαιών

Avis juridique important

|

31991R3407

Κανονισμός (ΕΟΚ) αριθ. 3407/91 της Επιτροπής της 22ας Νοεμβρίου 1991 για καθεστώς επιστροφής της βασικής εισφοράς συνυπευθυνότητας για την περίοδο 1991/92 στους παραγωγούς που συμμετέχουν στο καθεστώς προσωρινής παύσεως καλλιέργειας των αροσίμων γαιών  

Επίσημη Εφημερίδα αριθ. L 321 της 23/11/1991 σ. 0013 - 0014

ΚΑΝΟΝΙΣΜΟΣ (ΕΟΚ) αριθ. 3407/91 ΤΗΣ ΕΠΙΤΡΟΠΗΣ  της 22ας Νοεμβρίου 1991  για καθεστώς επιστροφής της βασικής εισφοράς συνυπευθυνότητας για την περίοδο 1991/92 στους παραγωγούς που συμμετέχουν στο καθεστώς προσωρινής παύσεως καλλιέργειας των αροσίμων  γαιώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1703/91 του Συμβουλίου της 13ης Ιουνίου 1991 που θεσπίζει το καθεστώς προσωρινής παύσης της καλλιέργειας αροσίμων γαιών για την περίοδο 1991/92 και προβλέπει ειδικά μέτρα για την περίοδο αυτή στα πλαίσια του καθεστώτος παύσης  της καλλιέργειας γαιών που προβλέπει ο κανονισμός (ΕΟΚ) αριθ. 797/85 (1), και ιδίως το άρθρο 8,  Εκτιμώντας:  ότι ο κανονισμός (ΕΟΚ) αριθ. 2328/91 του Συμβουλίου της 15ης Ιουλίου 1991 για τη βελτίωση της αποτελεσματικότητας των γεωργικών διαρθρώσεων (2), αντικατέστησε τον κανονισμό (ΕΟΚ) αριθ. 797/85,  ότι ο κανονισμός (ΕΟΚ) αριθ. 1703/91 προβλέπει μεταξύ άλλων κίνητρα για τη συμμετοχή στο καθεστώς της προσωρινής παύσεως της καλλιέργειας των γαιών, την ολική επιστροφή της εισφοράς συνυπευθυνότητας που προεισπράχθηκε κατά τη διάρκεια της περιόδου  1991/92- ότι η εισφορά συνυπευθυνότητας για την περίοδο 1991/92 αυξήθηκε από 3 % σε 5 % της τιμής παρεμβάσεως για την εν λόγω περίοδο-  ότι ο κανονισμός (ΕΟΚ) αριθ. 1703/91 προβλέπει επίσης, για να αποφευχθεί να θιγούν τα συμφέροντα των παραγωγών που συμμετέχουν στο πολυετές καθεστώς της μη καλλιέργειας γαιών, την επιστροφή, για τις ποσότητες των σιτηρών που πωλούνται κατά τη διάρκεια  της περιόδου 1991/92 από τους τελευταίους, του μέρους της βασικής εισφοράς συνυπευθυνότητας που υπερβαίνει το ποσοστό που εφαρμόζεται κατά το 1990/91- ότι πρέπει να καθοριστεί το ποσό της επιστροφής αυτής καθώς και οι πρακτικές λεπτομέρειες εκτελέσεως-   ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι παραγωγοί που συμμετέχουν στο καθεστώς παύσεως της καλλιέργειας των αροσίμων γαιών που προβλέπεται από τον κανονισμό (ΕΟΚ) αριθ. 2328/91, κατά τη διάρκεια της περιόδου που αναφέρεται στο άρθρο 1 παράγραφος 1 του κανονισμού (ΕΟΚ) αριθ.  1703/91, απολαύουν μερικής επιστροφής της οφειλομένης από αυτούς εισφοράς συνυπευθυνότητας με τους όρους που προβλέπονται στον παρόντα κανονισμό.  Άρθρο 2  1. Το ποσό της αποδόσεως ισούται με 3,37 Ecu ανά τόνο.  2. Η επιστροφή οφείλεται για τις ποσότητες σιτηρών που διατίθενται στην αγορά κατά τη διάρκεια της περιόδου εμπορίας 1991/92, μειωμένες κατά τις ποσότητες που απαλλάσσονται της εισφοράς συνυπευθυνότητας δυνάμει του άρθρου 4 παράγραφος 1 του κανονισμού  (ΕΟΚ) αριθ. 2727/75 του Συμβουλίου (3).  3. Τα κράτη μέλη μπορούν να καθορίσουν ένα ελάχιστο ποσό ανά παραγωγό κάτω του οποίου δεν πραγματοποιείται η επιστροφή. Το ποσό αυτό δεν μπορεί να υπερβεί τα 25 Ecu ανά παραγωγό.  Άρθρο 3  1. Η επιστροφή γίνεται μετά από αίτηση των ενδιαφερομένων μεταξύ 16 Οκτωβρίου και 31 Δεκεμβρίου 1992.  2. Η αίτηση επιστροφής πρέπει να συνοδεύεται από τα δικαιολογητικά έγγραφα που βεβαιώνουν ότι ο αιτών επιβαρύνθηκε με την εισφορά συνυπευθυνότητας που αναφέρεται στο άρθρο 4 του κανονισμού (ΕΟΚ) αριθ. 2727/75. Τα κράτη μέλη μπορούν να ζητήσουν την  προσκόμιση και άλλων δικαιολογητικών εγγράφων.  Άρθρο 4  Κατά την έννοια του άρθρου 5 του κανονισμού (ΕΟΚ) αριθ. 1676/85 του Συμβουλίου (4), η γενεσιουργός αιτία του δικαιώματος για την ενίσχυση θεωρείται ότι επέρχεται την 1η Ιουλίου 1991.  Άρθρο 5  1. Τα κράτη μέλη λαμβάνουν τα αναγκαία συμπληρωματικά μέτρα για να εξασφαλιστεί η επιστροφή σύμφωνα με τον παρόντα κανονισμό, ιδίως τα μέτρα ελέγχου των δικαιολογητικών με βάση τις πληροφορίες που διαθέτουν οι οργανισμοί εισπράξεως της εισφοράς  συνυπευθυνότητας. Μπορούν να ζητήσουν από τους εμπορευομένους να προσκομίσουν όλες τις συμπληρωματικές πληροφορίες που θεωρούν χρήσιμες.  2. Σε περίπτωση αχρεωστήτως καταβληθείσας της εισφοράς συνυπευθυνότητας, τα εν λόγω ποσά ανακτώνται, αυξανόμενα με τόκο που υπολογίζεται συναρτήσει του χρόνου που μεσολάβησε μεταξύ της πληρωμής των ποσών αυτών και της επιστροφής τους από τον ωφελούμενο.  Τα κράτη μέλη καθορίζουν το επιτόκιο που θα εφαρμοστεί για τον υπολογισμό βάσει των διατραπεζικών επιτοκίων που εφαρμόζονται την τελευταία εργάσιμη ημέρα του μηνός πληρωμής στους αιτούντες, αυξημένο κατά 2 %.  3. Τα ποσά που αναφέρονται στην παράγραφο 2 πληρώνονται στους οργανισμούς ή στις υπηρεσίες πληρωμής και μειώνονται από αυτά οι δαπάνες που χρηματοδοτούνται από το ΕΓΤΠΕ, τμήμα Εγγυήσεων.  Άρθρο 6  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 162 της 26. 6. 1991, σ. 1. (2) ΕΕ αριθ. L 218 της 6. 8. 1991, σ. 1. (3) ΕΕ αριθ. L 281 της 1. 11. 1975, σ. 1. (4) ΕΕ αριθ. L 164 της 24. 6. 1985, σ. 1.